Michael C. Hall

Michael Carlyle Hall es un actor de television e cinemá del USA. Il nascet ye li 1-im de februar 1971 in Raleigh (Nord-Carolina) e devenit famosi per luder li rol de Dexter Morgan in li serie de television Dexter inter 2006 e 2013.

Michael C. Hall comensat studiar jurisprudentie, ma changeat su studies a acter. Il studiat acter in Richmond (Virginia) e New York. Michael C. Hall comensat su carriera quam acter per luder in teatre al Broadway in li annu 1995. Il es activ quam actor in filmes desde li annu 1999.

Inter li annus 2001 til 2005 Michael C. Hall ludet in 63 episodes in li serie de television Six Feet Under li rol de David Fisher e inter 2006 e 2013 il ludet li cardinal rol de Dexter Morgan in li tre successosi serie de television Dexter.

Michael C. Hall anc ludet in pluri filmes quale Paycheck (2003), Gamer (2009), Mark Felt: The Man Who Brought Down the White House (2017), Game Night (2018), e In the Shadow of the Moon (2019). 

Michael C. Hall recivet li film-premies Golden Globe e Screen Actors Guild Award.

Michael C. Hall esset maritat inter 2002 e 2007 con li actoressa e cantatora Amy Spanger. Inter 2008 e 2011 il esset maritat con Jennifer Carpenter, qui ludet in li serie Dexter su sestra Debra Morgan. Desde li annu 2016 Michael C. Hall es maritat con Morgan Macgregor.

Categorie: Actores